Tinigt tuɣ adeg wessiɛen deg temnaḍt n leqbayel, aṭas i yunagen. Yusef Nacib iga-d tamawt ɣef wanect-a deg wawal-is «tamurt n leqbayel seg useggas n 1945 d asawen tella-d deg-s tinigt ɣer tmurt n Fransa tella-d s waṭas almi xlant tudrin, ur d yeqqim seg-sent siwa tilawin d yimɣaren ur nezmir i uxeddim»1 Ɣef waya ad d-naf aṭas n yimedyazen id yewwin ɣef usentel-agi n lɣerba deg tmedyazt-nsen, win-d ɣef xellu n tudrin d wugurn, akk d lḥif, akk d iḥulfan n ucedhi n tmurt n lejdud, amedyaz yettawi-d deg yisefra-is ɣef tudrin yexlan, asentel n lɣerba yettili-d s waṭas ɣer yimedyazen yunagen neɣ yetɣerben ɣer tmurt n lberrani, abeɛda wid yefɣen tamurt melba lebɣi-nsen, wid yenfa udabu.